ДОГОВОР

Днес, **…………………. 2018** г. в гр. София между:

1. **НАЦИОНАЛНА АГЕНЦИЯ ЗА ПРОФЕСИОНАЛНО ОБРАЗОВАНИЕ И ОБУЧЕНИЕ,** София, бул. "Цариградско шосе" №125, ЕИК 130273618, представлявана от инж. Емилияна Димитрова - Председател, наричан по-долу за краткост **ВЪЗЛОЖИТЕЛ**, от една страна и

2. **……………….,** София ……., ул. “……..” No ……….., ЕИК ………….., представлявана от ……………………, наричан по-нататък **ИЗПЪЛНИТЕЛ**, от друга страна

се подписа настоящият договор за следното:

## І. ПРЕДМЕТ НА ДОГОВОРА

* + - 1. С настоящия договор сключен в изпълнение на Рамковото споразумение за периода 2016 – 2019 година, Конкретното споразумение за 2018 година и Гoдишната работна програма за 2018 година на НАПОО като представител на РеферНет за България ВЪЗЛОЖИТЕЛЯТ възлага, а ИЗПЪЛНИТЕЛЯ приема да извърши “Организиране на 3 конференции”, като:

1. Запази място за провеждане на събитието;
2. Организира подреждането на залите съгласувано с Изпълнителя;
3. Организира кафе паузи и храна за участниците;
4. Подрежда делегатските пакети и ги предоставя срещу подпис на участниците (материалите за делегатски пакети се предоставят от Възложителя)
5. Представител на Изпълнителя присъства през цялото време на провеждане на конференцията
6. Запазва места за нощувка на експертите от НАПОО, които ще участват в конференцията (командировъчните са за сметка на възложителя)
7. За изпълнение на дейностите по т.1.1 на настоящия договор ВЪЗЛОЖИТЕЛЯТ се задължава да изплати на ИЗПЪЛНИТЕЛЯ общата сума в размер на   
   ……………….. лв. без ДДС или /……………….. лева/ с включен ДДС.
8. Изплащането ще се осъществи след подписване на двустранен приемо-предавателен протокол в срок две седмици след всяко събитие.
9. ВЪЗЛОЖИТЕЛЯТ следва да изплати на ИЗПЪЛНИТЕЛЯ сумите за УСЛУГАТА по настоящия договор със банков превод по сметката на изпълнителя.

**Банкова сметка на Изпълнителя:**

**Банка: …**

**Банков код: …**

**Банкова сметка: …..**

## ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

1. ИЗПЪЛНИТЕЛЯТ се задължава да предложи на Възложителя варианти за провеждане на събитието в срок 2 седмици след като получи заявка от ВЪЗЛОЖИТЕЛЯ
2. ИЗПЪЛНИТЕЛЯТ се задължава да потвърди мястото на провеждане на събитието в срок 2 седмици преди провеждането му.
3. ИЗПЪЛНИТЕЛЯТ се задължава да не разгласява факти, относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор.
4. ИЗПЪЛНИТЕЛЯТ има право да получи договореното в настоящия договор възнаграждение в посочените срокове и при посочените условия.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

1. ВЪЗЛОЖИТЕЛЯТ се задължава да заплаща дължимите по договора суми за осъществяване на УСЛУГАТА, при условията и в сроковете, определени в настоящия договор.
2. ВЪЗЛОЖИТЕЛЯТ се задължава да потвърждава одобрението и приемането на завършените етапи от реализацията на услугата.
3. ВЪЗЛОЖИТЕЛЯТ се задължава да не разгласява факти, относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор, както и да осигурят неразгласяването им от свои служители, които могат да ги използват само по предмета на този договор при извършване на служебната си дейност.
4. ВЪЗЛОЖИТЕЛЯТ има право във всеки един момент от изпълнението на договора да бъде осведомяван за качеството и срока на изпълнение на дейностите по договора, без с това да пречи на текущата дейност на ИЗПЪЛНИТЕЛЯ.
5. ВЪЗЛОЖИТЕЛЯТ има право да предоставя насоки и изисквания във всеки момент от реализацията на УСЛУГАТА.

###### ІV. ДРУГИ УСЛОВИЯ

1. Ако при приемането на изработеното от ИЗПЪЛНИТЕЛЯ се установи, че същото има недостатъци, ВЪЗЛОЖИТЕЛЯТ има право да поиска отстраняването им за сметка на ИЗПЪЛНИТЕЛЯ.
2. Настоящият договор влиза в сила от момента на неговото подписване.
3. Договорът може да бъде прекратен преди изтичане на срока му в следните случаи:
   1. По взаимно съгласие на страните, изразено в писмена форма.
   2. При възникване на обективна невъзможност (непреодолима сила или случайно събитие) за изпълнение на поетите задължения,
   3. В резултат на действия или актове на Компетентни държавни органи, които водят до ограничаване правомощията или функциите на която и да било от страните.
4. За всички неуредени в този договор въпроси се прилага действащото в Република България законодателство.
5. Възникналите спорове относно изпълнението на този договор се уреждат чрез преговори между страните, а когато това се окаже невъзможно - се отнасят за разрешаване от компетентния съд.
6. Изменения и допълнения на този договор могат да се правят само по взаимно и писмено споразумение между страните.
7. Всички протоколи, приложения и допълнителни споразумения към този договор са неразделна част от него.
8. Настоящият договор се състави и подписа в два еднакви екземпляра, по един за всяка от страните.

**Договарящи:**

|  |  |
| --- | --- |
| **Възложител:** | **Изпълнител:** |
| инж. Емилияна Димитрова Председател на НАПОО | **……………………………………………**  **……………………………………………** |
|  |  |
| Милко Стефанов  Главен счетоводител |  |
|  |  |
| инж. Красимира Брозиг  Главен секретар и Финансов контрольор |  |
|  |  |
| Съгласувал:  Радосвета Дракева  Национален ReferNet координатор |  |